Felicjan Sławoj Składkowski

Felicjan Sławoj Składkowski (født 9. juli 1885 i Gąbin i den polske del av keiserriket Russland; død 31. august 1962 i London) var en polsk divisjonsgeneral, lege, politiker og ministerpresident (statsminister) i Polen fra 1936 til 1939.

Liv og virke

Bakgrunn
Składkowski tok sine gymnasstudier i Kielce og ble i 1905 medlem av partiet PPS. Han studerte til 1911 medisin ved  det jagielloniske universitet i Krakow og virket deretter som lege i Sosnowiec.

Militær
Han kjempet under første verdenskrig fra 1914 i de polske legioner og ble etter keiseredsnekten i den 1. og 3. Legion sommeren 1917 fengslet i Beniaminów. 

Fra 1919 til 21920 var han medisinsk forsyningsansvarlig for den polske armé under den polsk-sovjetiske krig. I 1924 ble han brigadegeneral og sjef for den milutære helsetjeneste.

Politiker 
Etter maikuppet var han som en av Józef Piłsudskis betrodde flere ganger innenriksminister i vekslende sanacjaregjeringer og som dette ansvarlig for fengslingen av centrolewledelsen i Brześć. Fra 1930 var han representant til Sejmen, fra 23. juni 1931 vise forsvarsminister.

Fra 13. mai 1936 til 30. september 1939 var han ministerpresident og innenriksminister. 

Den 7. september 1939 flyktet han unna de angripende tyske styrker fra Warszawa, kom seg i midten av september til Romania, og ble internert der. I 1940 flyktet han derfra til Tyrkia og videre til Palestina. 

Fra 1947 bodde han i Storbritannia. Składkowski døde 31. august 1962 i London.

Publikasjoner 
 Podręcznik hygjeny dla oficerów i podchorążych (1919)
 Beniaminów 1917–1918
 Strzępy meldunków, ISBN 83-11-07600-6.
 Nie ostatnie słowo oskarżonego, ISBN 83-88736-32-9.
 Moja służba w Brygadzie 
 Kwiatuszki administracyjne i inne, ISBN 83-88736-57-4.

Litteratur 
 Marek Sioma: Sławoj Felicjan Składkowski. Żołnierz i polityk, ISBN 83-227-2371-7 (Wydawnictwo Uniwersytetu Marii Curie-Skłodowskiej, 2005).

Referanser 

Polske politikere
Polske offiserer
Generaler
Polske leger
Personer fra Płock fylke
Personer fra Kielce